મહિનાના પ્રારંભિક ચરણમાં તમારા વિચારોમાં નકારાત્મકતા વધુ રહેશે જેથી મહત્વના નિર્ણયો લેવાનું ટાળજો. નોકરિયાતોને પણ ઉપરીઓ સાથે ખૂબ સાચવવું પડશે. સરકારી કાર્યો જેમ કે ટેક્સ, વિવિધ વિભાગોની મંજૂરી, દસ્તાવેજી કાર્યો વગેરેમાં તમે અટવાઈ શકો છો અને તેમાં તમને આર્થિક નુકસાન પણ થઈ શકે છે. કોર્ટ કચેરીના કાર્યોમાં પાછી પાની થાય. પૈતૃક મિલકતોના પ્રશ્નો હાલમાં કોઈપણ સંજોગોમાં છંછેડવા નહીં. ઉત્તરાર્ધના સમયમાં વ્યવસાય અને કામકાજમાં આવેલા વિઘ્ન ધીરે ધીરે દૂર થશે. જોકે પ્રોફેશનલ કાર્યોમાં ખર્ચ તો થશે. તમારા ભાગ્યો સાથ પ્રમાણસર મળશે. સ્વાસ્થ્ય મામલે ખાસ કરીને લોહીનું દબાણ વધવું, ત્વચામાં બળતરા, ગરમીજન્ય રોગો, પેશાબ સંબંધિત સમસ્યા અને સ્નાયુઓમાં દુખાવાની ફરિયાદ વધી શકે છે. મહિનાના છેલ્લા ચરણમાં તમે આજીવિકા અને કામકાજ પર ગંભીરતાથી ધ્યાન આપશો. વિદ્યાર્થીને શરૂઆતમાં સામાન્ય અભ્યાસના બદલે ગૂઢ અને આધ્યાત્મિક બાબતોમાં રુચિ વધશે પરંતુ મહિનાના અંતિમ ચરણમાં ખાસ કરીને ઉચ્ચ અભ્યાસ કરતા જાતકો સારી સિદ્ધિ મેળવી શકે છે. તમારી સુઝ અને મેનેજમેન્ટકળાનું અત્યાર તમે ઉત્તમ પ્રદર્શન કરીને પરિવાર અને પ્રોફેશનલ જીવન વચ્ચે સંતુલન સાધી શકશો.